CELEX: C2004/217/26
Language: sl
Date: 2004-08-28 00:00:00
Title: Zadeva C-259/04: Predlog za sprejem predhodne odločbe na podlagi sklepa High Court of Justice, The Person Appointed by the Lord Chancellor under Section 76 of the Trade Marks Act 1994, on Appeal from the Registrar of Trade Marks, z dne 26. maja 2004 v zadevi Elizabeth Emanuel and Continental Shelf 128 Ltd

28.8.2004   
            
            
               SL
            
            
               Uradni list Evropske unije
            
            
               C 217/13
            
         Predlog za sprejem predhodne odločbe na podlagi sklepa High Court of Justice, The Person Appointed by the Lord Chancellor under Section 76 of the Trade Marks Act 1994, on Appeal from the Registrar of Trade Marks, z dne 26. maja 2004 v zadevi Elizabeth Emanuel and Continental Shelf 128 Ltd
   (Zadeva C-259/04)
   (2004/C 217/26)
   High Court of Justice, The Person Appointed by the Lord Chancellor under Section 76 of the Trade Marks Act 1994, on Appeal from the Registrar of Trade Marks je s sklepom z dne 26. maja 2004 v zadevi Elizabeth Emanuel and Continental Shelf 128 Ltd., ki ga je sodno tajništvo prejelo 16. junija 2004, Sodišču Evropskih skupnosti predložil predlog za sprejem predhodne odločbe.
   High Court of Justice Sodišču predlaga, da odloči o naslednjih vprašanjih:
   ČLEN 3.1(g) DIREKTIVE SVETA 89/104 (1)
   
   
               1)
            
            
               Ali je blagovna znamka zavajajoča za javnost in je kot take ni dovoljeno registrirati po členu 3.1(g) če:
               
                           a)
                        
                        
                           je bil poslovni ugled („goodwill“), povezan z blagovno znamko, prenesen skupaj s proizvodnjo blaga, na katerega se znamka nanaša;
                        
                     
                           b)
                        
                        
                           je znamka pred prenosom pomembnemu delu upoštevne javnosti sporočala, da je določena oseba sodelovala pri oblikovanju ali izdelavi blaga, za katerega se znamka uporablja;
                        
                     
                           c)
                        
                        
                           je po prenosu znamke prevzemnik znamke njen pridobitelj vložil prijavo za registracijo znamke; in
                        
                     
                           d)
                        
                        
                           je bil v času prijave pomemben del upoštevne javnosti v zmotnem prepričanju, da uporaba te znamke pomeni, da določena oseba še zmeraj sodeluje pri oblikovanju ali izdelavi blaga, za katerega se znamka uporablja, in je to prepričanje verjetno vplivalo na odločitev za nakup v tem delu javnosti?
                        
                     
         
               2)
            
            
               Če odgovor na prvo vprašanje ni brezpogojno pritrdilen, katere druge okoliščine je treba upoštevati pri oceni, ali je blagovna znamka zavajajoča za javnost in jo je prepovedano registrirati po členu 3.1(g) in, še zlasti, ali je treba upoštevati, da se nevarnost zamenjave s potekom časa verjetno zmanjšuje?
            
         ČLEN 12.2(b) DIREKTIVE SVETA 89/104
   
               3)
            
            
               Ali registrirana znamka zavaja javnost zaradi uporabe s strani imetnika ali z njegovo privolitvijo in ali jo je zaradi tega možno razveljaviti po členu 12.2(b) če:
               
                           a)
                        
                        
                           je bila registrirana znamka in poslovni ugled („goodwill“), povezan z njo, prenesen skupaj s proizvodnjo blaga, na katerega se znamka nanaša;
                        
                     
                           b)
                        
                        
                           je znamka pred prenosom pomembnemu delu upoštevne javnosti sporočala, da je določena oseba sodelovala pri oblikovanju ali izdelavi blaga, za katerega se znamka uporablja;
                        
                     
                           c)
                        
                        
                           je bila po prenosu vložena vloga za razveljavitev registrirane znamke;
                        
                     
                           d)
                        
                        
                           je bil v času prijave pomemben del upoštevne javnosti v zmotnem prepričanju, da uporaba te znamke pomeni, da določena oseba še zmeraj sodeluje pri oblikovanju ali izdelavi blaga, za katerega se znamka uporablja, in je to prepričanje verjetno vplivalo na odločitev za nakup v tem delu javnosti?
                        
                     
         
               4)
            
            
               Če odgovor na tretje vprašanje ni brezpogojno pritrdilen, katere druge okoliščine je treba upoštevati pri oceni, ali je blagovna znamka zavajajoča za javnost „zaradi uporabe s strani imetnika znamke ali z njegovim soglasjem“ in jo je tako možno razveljaviti po členu 12.2(b) in, še zlasti, ali je treba upoštevati, da se nevarnost zamenjave s potekom časa verjetno zmanjšuje?
            
         
      (1)  Prva Direktiva Sveta 89/104/EEC z dne 21. decembra 1988 o približevanju zakonodaje držav članic v zvezi z blagovnimi znamkami, UL L 40, 11.02.1989, str. 1-7.